CELEX: 32021R0665
Language: hu
Date: 2021-04-22 00:00:00
Title: A Bizottság (EU) 2021/665 végrehajtási rendelete (2021. április 22.) az (EU) 2017/373 végrehajtási rendeletnek az ellenőrzött légtérben kijelölt U-space légtérben légiforgalmi szolgáltatást/léginavigációs szolgálatokat és más légiforgalmi szolgáltatási hálózati funkciókat ellátó szolgáltatókra vonatkozó követelmények tekintetében történő módosításáról (EGT-vonatkozású szöveg)

2021.4.23.   
               
               
                  HU
               
               
                  Az Európai Unió Hivatalos Lapja
               
               
                  L 139/184
               
            
         A BIZOTTSÁG (EU) 2021/665 VÉGREHAJTÁSI RENDELETE
         (2021. április 22.)
         az (EU) 2017/373 végrehajtási rendeletnek az ellenőrzött légtérben kijelölt U-space légtérben légiforgalmi szolgáltatást/léginavigációs szolgálatokat és más légiforgalmi szolgáltatási hálózati funkciókat ellátó szolgáltatókra vonatkozó követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 43. cikkére,
         mivel:
         
                     (1)
                  
                  
                     Az (EU) 2017/373 bizottsági végrehajtási rendelet (2) közös követelményeket megállapít meg az általános légi forgalom részére nyújtott légiforgalmi szolgáltatást/léginavigációs szolgálatokat (ATM/ANS) és más légiforgalmi szolgáltatási hálózati funkciókat (ATM hálózati funkciók) és azok felügyeletét ellátó szolgáltatókra vonatkozóan.
                  
               
                     (2)
                  
                  
                     Az (EU) 2021/664 bizottsági végrehajtási rendelet (3)elfogadásával lehetőség nyílik az ellenőrzött légtérben U-space légtér kijelölésére, ahol a pilótával rendelkező légi járművek mellett pilóta nélküli légi járművek is végeznek műveleteket. E műveletek biztonságának garantálása érdekében az (EU) 2017/373 végrehajtási rendeletet módosítani kell, hogy az magában foglalja a légiforgalmi szolgáltatókra vonatkozó, a U-space szolgáltatókkal és adott esetben a kizárólagos közös információs szolgáltatókkal való koordinációval kapcsolatos szükséges követelményeket.
                  
               
                     (3)
                  
                  
                     Az ellenőrzött légtérben kijelölt U-space légtéren belül a pilótával rendelkező légi járművek üzemben tartói számára nyújtott léginavigációs szolgáltatásokért továbbra is a léginavigációs szolgáltatók felelősek. A légiforgalmi szolgáltatóknak a U-space légtér úgynevezett dinamikus átszervezését is el kell végezniük annak biztosítására, hogy a pilótával rendelkező és a pilóta nélküli légi járművek továbbra is biztonságosan elkülönüljenek egymástól.
                  
               
                     (4)
                  
                  
                     Külön eljárásokat és kommunikációs eszközöket kell kialakítani a megfelelő légiforgalmi szolgálati egységek, a U-space szolgáltatók, az UAS-üzembentartók és adott esetben a kizárólagos közös információs szolgáltatók között annak érdekében, hogy a U-space légtér dinamikus átszervezését valamennyi operatív fél összehangoltan alkalmazza.
                  
               
                     (5)
                  
                  
                     E rendelet megfelelő végrehajtásának biztosítása érdekében a tagállamoknak és az érintett érdekelt feleknek elegendő időt kell biztosítani ahhoz, hogy e rendelet alkalmazása előtt eljárásaikat az új szabályozási kerethez igazítsák.
                  
               
                     (6)
                  
                  
                     Az Európai Unió Repülésbiztonsági Ügynöksége az (EU) 2018/1139 rendelet 75. cikke (2) bekezdése b) és c) pontjának, valamint 76. cikke (1) bekezdésének megfelelően a 01/2020. sz. véleményében (4) intézkedéseket javasolt.
                  
               
                     (7)
                  
                  
                     Az (EU) 2017/373 végrehajtási rendeletet ezért ennek megfelelően módosítani kell.
                  
               
                     (8)
                  
                  
                     Az e rendeletben előírt intézkedések összhangban vannak az (EU) 2018/1139 rendelet 127. cikkével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2017/373 végrehajtási rendeletének módosításai
            Az (EU) 2017/373 végrehajtási rendelet a következőképpen módosul:
            
                        1.
                     
                     
                        az I. melléklet a következő pontokkal egészül ki:
                        
                                    „260.
                                 
                                 
                                    »U-space légtér«: az UAS-műveletek tagállamok által kijelölt földrajzi övezetei, ahol az UAS-műveleteket kizárólag U-space szolgáltatások támogatása mellett lehet végrehajtani;
                                 
                              
                                    261.
                                 
                                 
                                    »U-space szolgáltatás«: digitális szolgáltatásokon és funkciók automatizálásán alapuló szolgáltatás, amelyet arra terveztek, hogy nagyszámú UAS számára biztonságos, védett és hatékony hozzáférést biztosítson a U-space légtérhez;
                                 
                              
                                    262.
                                 
                                 
                                    »közös információs szolgáltatás«: statikus és dinamikus adatok terjesztéséből álló szolgáltatás, amely lehetővé teszi a pilóta nélküli légi járművek forgalmának irányítását szolgáló U-space szolgáltatások nyújtását;
                                 
                              
                                    263.
                                 
                                 
                                    »dinamikus légtér-átszervezés«: a U-space légtér átmeneti módosítása annak érdekében, hogy földrajzi határainak kiigazítása révén a U-space légtér alkalmazkodjon a pilótával rendelkező légi járművek légi forgalmi igényeinek rövid távú változásaihoz.”
                                 
                              
                  
                        2.
                     
                     
                        a IV. melléklet A. alrészének 1. szakasza a következő ATS.OR.127 ponttal egészül ki:
                        „ATS.OR.127 A légiforgalmi szolgáltatók általi koordináció a U-space légtérben
                        
                        A légiforgalmi szolgáltatók:
                        
                                    a)
                                 
                                 
                                    az ellenőrzött légtérben létesített azon U-space légteret illetően, amely tekintetében szolgáltatás nyújtására kijelölték őket, megkülönböztetéstől mentesen rendelkezésre bocsátják az (EU) 2021/664 bizottsági végrehajtási rendeletben (*1) említett közös információs szolgálatatások részeként szükséges, a pilótával rendelkező légi járművekre vonatkozó releváns forgalmi adatokat;
                                 
                              
                                    b)
                                 
                                 
                                    létrehozzák a szóban forgó adatok rendelkezésre bocsátását lehetővé tevő, a megfelelő légiforgalmi szolgálati egységek, U-space szolgáltatók és adott esetben kizárólagos közös információs szolgáltatók közötti koordinációs eljárásokat és kommunikációs eszközöket.
                                 
                              
                           (*1)  A Bizottság (EU) 2021/664 végrehajtási rendelete 2021. április 22. a U-space szabályozási keretéről (HL L 139, 2021.4.23., 161 o.).”;"
                        
                     
                  
                        3.
                     
                     
                        a IV. melléklet B. alrészének 2. szakasza a következő ATS.TR.237 ponttal egészül ki:
                        „ATS.TR.237 A U-space légtér dinamikus átszervezése
                        
                        A légiforgalmi irányítóegységek:
                        
                                    a)
                                 
                                 
                                    a kijelölt U-space légteren belül a U-space légtér vízszintes és függőleges határainak módosításával ideiglenesen korlátozzák az UAS-műveletek végzésére alkalmas területet annak érdekében, hogy a légtér alkalmazkodjon a pilótával rendelkező légi járművek légi forgalmi igényeinek rövid távú változásaihoz;
                                 
                              
                                    b)
                                 
                                 
                                    biztosítják, hogy az érintett U-space szolgáltatók és adott esetben kizárólagos közös információs szolgáltatók időben és hatékonyan értesüljenek a kijelölt U-space légtér aktiválásáról, deaktiválásáról és ideiglenes korlátozásáról.”
                                 
                              
                  
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2023. január 26-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.
         
         
            (2)  A Bizottság (EU) 2017/373 végrehajtási rendelete (2017. március 1.) a légiforgalmi szolgáltatást/léginavigációs szolgálatokat és más légiforgalmi szolgáltatási hálózati funkciókat és azok felügyeletét ellátó szolgáltatókra vonatkozó közös követelmények meghatározásáról, valamint a 482/2008/EK rendelet, az 1034/2011/EU, az 1035/2011/EU és az (EU) 2016/1377 végrehajtási rendelet hatályon kívül helyezéséről, továbbá a 677/2011/EU rendelet módosításáról, HL L 62., 2017.3.8., 1. o.
         
         
            (3)  A Bizottság (EU) 2021/664 végrehajtási rendelete (2021. április 22.) a U-space szabályozási keretéről (lásd e Hivatalos Lap 161xx. oldalát).
         
            (4)  https://www.easa.europa.eu/document-library/opinions